# Busturialdea Arraun Elkartea

Busturialdea Arraun Elkartea Elantxobe eta Mundakako arraun elkartea da. 2007an sortu zuten lehenengoz eta 2018an bisortu zuten.
Mundakak 1980. hamarkadan garai oso ona izan zuen eta birritan sailkatu zen Kontxako Bandera jokatzeko. 1990. hamarkadan ordea ez zuen trainerurik atera. Elantxobek urte onena 1998an izan zuen, Bizkaiko txapelduna izan zen. Biek ere Bermeorekin batera Urdaibai proiektua sortu zuten baina haien arteko adostasunak ez zuen askorik iraun.
Beti ere trainerua osatzeko arraunlari eskasiaz ibili zirelarik 2007an Busturialdea sortu zuten. 2018an birsortu eta ordutik KAE Ligan ari da trainerua.

## Koloreak

Mundaka zuria zen eta Elantxoberen elastikoa berdea. Kolore bi horiek konbinatzen ditu Busturialdearen elastikoak. Trainerua elantxobetarren "Artarri" gorria da.

## Historia

Aurretik Elantxobe Arraun Elkarteak eta Mundakako Arraun Taldeak beren bideak eginak zituzten 2007an Busturialdea Arraun Elkartea sortu zutenerako. Mundakarrak Kontxan aritu izanak ziren eta elantxobetarrek 1998an Bizkaiko Traineru Txapelketa irabazia zuten.
Beren arteko lehenengo elkarketa 1999an izan zen, orduan Bermeo ere beraiekin zela Urdaibai Arraun Elkartea eratu zuten, baina berehala etorri ziren hiruren arteko desadostasunak eta elkarteak ez zuen askorik iraun. Hala ere bermeotarrek Urdaibai izenarekin jarraitu dute.
Honen ondoren Elantxobek Arkoterekin batera Bateratze talde arrakastatsua sortu zuen eta Mundaka aldiz Algortarekin batu zen. Azkenean 2007an Busturialdea taldea osatu zuten eta KAE Ligan aritu izan da lehen eta bigarren maila ezagutu dituelarik. Lehenengo urtean bertan herriko bandera irabaztearekin estreinatu zuen palmaresa. 2009an ordea berriz banatzea erabaki zuten, baina Elantxobek Busturialdea izenarekin jarraitu zuen.
2011ean KAE 2. maila irabazi (7 bandera ere bai) eta KAE 1 ligara igo zen. Lehenengo estropada etxean jokatu eta bigarren postua lortu zuen Orio Arraunketa Elkartearen atzetik. Beste bigarren postu batzuk ere lortu zituen arren Ligako azken sailkapenean laugarren gelditu zen, inoizko posturik onena. Hurrengo urteetan taldeak banaturik aritu ziren, tarteka Mundaka Bermeo B-rekin batera ere aritu da, baina 2018an berriz elkartzea erabaki zuten trainerua uretaratu ahal izateko.
2021ean denboraldi bikaina burutu zuen, KAE 2. mailako liga irabazi eta KAE 1. mailara igo zen. Hurrengo bi urtetan jaitsiera play-offak jokatu zituen eta 2023an KAE 2 Ligara itzuli zen.

## Palmaresa
### Ligak

* KAE Liga 1. maila (0): laugarren 2012an.
* KAE Liga 2. maila (2): 2011, 2012

### Banderak

| Etxekoak | Elantxobeko Bandera (2): 2007, 2021. |
| Bizkaian | Bilbo Hiriko Bandera (1): 2007. Erandioko Bandera (1): 2007. Ondarroako Bandera (1): 2011. Arraunaren Promozioaren Ikurriña, Bilbo (1): 2021. |
| Gipuzkoan | Hondarribiako Kofradiaren Bandera (1): 2007. Areetako Bandera (1): 2011. Hibaikaren Bandera (1): 2011. Getariako Bandera (1): 2011. Donostiarra Bandera (1): 2021. Errenteria Hiriko Bandera (1): 2021. Zarautz Arraun Elkartearen Ikurrina (1): 2021. Hondarribiako KAE Bandera (1): 2021. |
| Lapurdin | Donibane Lohitzuneko Bandera (1): 2011. |
| Kantabrian | Ría del Asón Bandera (1): 2007. Castro Urdialesko Bandera (1): 2011. |
| Asturiasen | Gozón Udaleko Bandera (1): 2011. |

## Denboraldiak

Dendoraldiak :
| TKE | 0 |
| KAE 1 | 3 |
| KAE 2 | 7 |
| 2025 barne. |||
| Urtea | Liga | Kontxa |
| 2007 | KAE 2 Liga, 3.a | - |
| 2008 | KAE 1 Liga, 9.a | - |
| 2009- 2017 | banatuta |
| 2018 | KAE 2 Liga, 10.a | - |
| 2019 | KAE 2 Liga, 7.a | - |
| 2020 | KAE 2 Liga, 5.a | - |
| 2021 | KAE 2 Liga, 1.a | - |
| 2022 | KAE 1 Liga, 11.a | - |
| 2023 | KAE 1 Liga, 11.a | - |
| 2024 | KAE 2 Liga, 4.a | - |
| 2025 | KAE 2 Liga, | |

## Abestia

The Uski's taldeak "Artarri" abestia egin zion klubari.

## Erreferentziak

* ↑ (Gaztelaniaz) EFE. (2011-08-28). «Busturialdea-Elantxobe se proclama campeón y asciende a la ARC 1» Deia (Noiz kontsultatua: 2024-05-26).
* ↑ (Gaztelaniaz) calvo, roberto. (2012-07-15). «Orio deja soñar un rato a Busturialdea antes de ganar» Deia (Noiz kontsultatua: 2024-05-26).
* ↑ Alex, Uriarte(e)ko. (2022-06-02). «Busturialdea arraun taldea, abante» Busturialdeko Hitza (Noiz kontsultatua: 2024-05-26).
* ↑ The Uski's - Topic. (2017-06-23). Artarri. (Noiz kontsultatua: 2024-05-26).

## Kanpo estekak

* Datuak: Q12255558